text: V I.
  Suprema lex foederis; Trigemini, pro sua quisque patria, ferro dimicarent; ibi imperium in alium populum fore, unde victoria fuerit. Ad ista, porco, ut mos erat, saxo, silice percusso, ira Deûm in eum populum invocata, qui dictis legibus prior defexit, publico consilio. Totidem verbis usi sunt legati. Et ea quidem formula longè est aequissima. Sicut enim culpa universitatis, sive consilio publico contracta, meritò singulis imputatur, & vulgatum illud, Quicquid delirant Reges, plectuntur Achivi, miseram potius significat, quàm iniquam subditorum conditionem; ita è contra singulorum culpa vel non observantium, vel violantium foederis initi cum alio populo leges, non est imputanda universitati, neque ideo haec ut rea bello est plecten-da. Jure quippe gentium universitas ex consilio tantùm publico tenetur.